S-4642/2019

Dómur

Mál þetta, sem dómtekið var 3. janúar 2020, var höfðað með ákæru lögreglustjórans á höfuðborgarsvæðinu, dags. 11. september 2019 á hendur:

„S-kk-þgf Ó-kk-þgf J-kk-þgf, kt. [...], [...]

Fyrir brot gegn nálgunarbanni með því að hafa:

1. […]

2. Sett sig í samband við A með því að senda henni tölvupósta, 19., 20. og 22. janúar 2018 og 26. og 27. febrúar 2018 þrátt fyrir að ákærða hafi með ákvörðun lögreglustjórans á höfuðborgarsvæðinu, dags. 8. desember 2017 verið bannað að koma að eða við heimili hennar að [...], veita henni eftirför, heimsækja eða setja sig með nokkru öðru móti í sambandi við hana.

M. 007201736328

Teljast brot þessi varða við 232. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í þinghaldi 4. nóvember 2019 féll ákæruvaldið frá 1. tölulið ákæru.

Verjandi ákærða krefst þess aðallega að ákærða verði ekki gerð refsing en til vara vægustu refsingar er lög leyfa. Þá krefst hann hæfilegrar þóknunar sér til handa.

Í þinghaldi í dag breytti ákærði afstöðu sinni til ákærunnar og játaði brot sín skýlaust. Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði sem er fæddur árið [...] hefur ekki áður gerst brotlegur við refsilög hér á landi. Málið hefur dregist hjá ákæruvaldinu en atvik áttu sér stað í byrjun árs 2018. Ákæra var gefin út 11. september 2019.

Samkvæmt 1. mgr. 232. gr. almennra hegningarlaga varðar það sektum eða fangelsi allt að 1 ári ef maður brýtur gegn nálgunarbanni eða brottvísun af heimili samkvæmt lögum um nálgunarbann og brottvísun af heimili. Í dómaframkvæmd hefur sektum verið beitt þegar brot eru talin smávægileg svo sem þegar um er að ræða fáein sms skilaboð eða tölvubréf. Í því sambandi er jafnframt litið til efnis skilaboðanna og kringumstæðna að öðru leyti.

Eins og mál þetta er vaxið og með vísan til framangreinds verður ákvörðun um refsingu frestað og fellur hún niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940. Telur dómurinn að skilorðsbinding sé líklegri, þegar litið er til eðlis brots ákærða, til þess að hafa varnaðaráhrif fremur en sektarrefsing.

Með vísan til 1. mgr. 235. gr. laga nr. 88/2008 um meðferð sakamála ber ákærða að greiða allan sakarkostnað málsins eins og nánar greinir í dómsorði. Við ákvörðun málsvarnarlauna er litið til umfangs málsins en vinna verjanda er afmörkuð við meðferð þess fyrir dómi. Þá er höfð hliðsjón af framlagðri tímaskýrslu verjandans og reglna Dómstólasýslunnar nr. 11/2018.

S-kvk-nf H-kvk-nf héraðsdómari kveður upp dóm þennan.

Dómsorð :

Ákvörðun um refsingu ákærða S-kk-ef Ó-kk-ef J-kk-ef skal frestað og fellur hún niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarlaun skipaðs verjanda síns, A-kk-ef K-kk-ef F-kk-ef lögmanns, 316.200 krónur.

S-kvk-nf H-kvk-nf (sign.)

S-kvk-nf H-kvk-nf (sign.)